CELEX: 32004D0762
Language: da
Date: 2004-11-12 00:00:00
Title: 2004/762/EF: Kommissionens beslutning af 12. november 2004 om ændring af beslutning 2003/828/EF for så vidt angår flytninger af dyr ud af og inden for en spærrezone i Spanien og Portugal i forbindelse med udbrud af bluetongue i Spanien (meddelt under nummer K(2004) 4398)EØS-relevant tekst.

13.11.2004   
            
            
               DA
            
            
               Den Europæiske Unions Tidende
            
            
               L 337/70
            
         
      KOMMISSIONENS BESLUTNING
   
   af 12. november 2004
   om ændring af beslutning 2003/828/EF for så vidt angår flytninger af dyr ud af og inden for en spærrezone i Spanien og Portugal i forbindelse med udbrud af bluetongue i Spanien
   (meddelt under nummer K(2004) 4398)
   (EØS-relevant tekst)
   (2004/762/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2000/75/EF af 20. november 2000 om vedtagelse af specifikke bestemmelser vedrørende foranstaltninger til bekæmpelse og udryddelse af bluetongue (1), særlig artikel 8, stk. 2, litra d), artikel 9, stk. 1, litra c), og artikel 12,
   under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (2), særlig artikel 10, stk. 3 og 4, og
   ud fra følgende betragtninger:
   
               (1)
            
            
               Kommissionens beslutning 2003/828/EF af 25. november 2003 om beskyttelses- og overvågningszoner i forbindelse med bluetongue (3) blev vedtaget på baggrund af bluetonguesituationen i de berørte områder af Fællesskabet. Ved nævnte beslutning afgrænses beskyttelses- og overvågningszoner (»spærrezoner«) i overensstemmelse med specifikke epidemiologiske forhold, ligesom der fastsættes betingelser for fritagelse for udtransportforbuddet, jf. direktiv 2000/75/EF, for visse flytninger af dyr samt sæd, æg og embryoner herfra ud af og gennem disse zoner.
            
         
               (2)
            
            
               For at begrænse risiciene for spredning af bluetongue bør der af epidemiologiske årsager kunne vedtages forbud mod flytninger inden for spærrezoner.
            
         
               (3)
            
            
               Der er for nylig konstateret forekomst af bluetonguevirus i Andalusien og Extremadura i Sydspanien.
            
         
               (4)
            
            
               I henhold til direktiv 2000/75/EF og under hensyn til den geografiske, økologiske og epizootiske situation i de områder i Spanien, der er berørt af de nylige udbrud af bluetongue, bør listen over spærrezoner i bilag I til beslutning 2003/828/EF ændres for at tilføje en ny spærrezone, der omfatter disse områder. Beslutning 2003/828/EF bør derfor ændres i overensstemmelse hermed.
            
         
               (5)
            
            
               Selv om der ikke er observeret udbrud af bluetongue i Portugal, bør visse områder i Portugal også tilføjes til den nye spærrezone af hensyn til den epidemiologiske sammenhæng og den økologiske kontinuitet. For at undgå, at sygdommen spredes, bør flytninger af dyr fra den spanske del af den nye spærrezone til Portugal forbydes.
            
         
               (6)
            
            
               I henhold til direktiv 90/425/EØF kan der vedtages visse midlertidige foranstaltninger efter udbrud af en epizooti i Fællesskabet. Kommissionens beslutning 2004/697/EF af 14. oktober 2004 om visse beskyttelsesforanstaltninger over for bluetongue i Spanien (4) blev vedtaget som reaktion på meldingerne om, at sygdommen var brudt ud i visse spanske provinser i 2004. I overensstemmelse med nævnte beslutning blev disse foranstaltninger forelagt for Den Stående Komité for Fødevarekæden og Dyresundhed på mødet den 19. oktober 2004. På baggrund af den seneste udvikling bør beskyttelsesforanstaltningerne i beslutning 2004/697/EF ophæves og erstattes med beslutning 2003/828/EF, som ændret ved nærværende beslutning.
            
         
               (7)
            
            
               Den Stående Komité for Fødevarekæden og Dyresundhed bør tage de i denne beslutning fastsatte foranstaltninger op til revision den 11. november.
            
         
               (8)
            
            
               De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET FØLGENDE BESLUTNING:
   Artikel 1
   Beslutning 2003/828/EF ændres som følger:
   
               1)
            
            
               I artikel 1 affattes tredje afsnit således:
               »Denne beslutning berører ikke flytninger inden for de i artikel 2, stk. 1, første afsnit, omhandlede spærrezoner, medmindre andet er fastsat.«
            
         
               2)
            
            
               Artikel 2, stk. 1, affattes således:
               »1.   Spærrezone A, B, C, D, E og F afgrænses i overensstemmelse med bilag I.
               Fritagelse for forbuddet mod, at dyr forlader disse zoner, kan kun ske på de i denne beslutning fastsatte betingelser.
               For så vidt angår den i bilag I anførte spærrezone F, er det forbudt at flytte levende dyr af arter, der er modtagelige for bluetongue, fra spansk territorium til Portugal, medmindre det sker med tilladelse fra de kompetente myndigheder.«
            
         
               3)
            
            
               I bilag I indsættes følgende spærrezone F:
               »Zone F
               
                            
                        
                        
                           SPANIEN:
                           
                                       —
                                    
                                    
                                       provinserne Cádiz, Málaga, Sevilla, Huelva, Córdoba, Jaén, Cáceres og Badajoz
                                    
                                 
                                       —
                                    
                                    
                                       provinsen Toledo (distrikterne (comarcas) Oropesa, Talavera de la Reina, Belvis de Jara og Los Navalmorales)
                                    
                                 
                                       —
                                    
                                    
                                       provinsen Ciudad Real (distrikterne Horcajo de los Montes, Piedrabuena, Almadén og Almodóvar del Campo).
                                    
                                 
                     
                            
                        
                        
                           PORTUGAL:
                           
                                       —
                                    
                                    
                                       Landbrugsministeriets regionalkontor (Direcção Regional da Agricultura) i Alentejo: kommunerne (concelhos) Niza, Castelo de Vide, Marvão, Ponte de Sor, Crato, Portoalegre, Alter do Chão, Avis, Mora, Sousel, Fronteira, Monforte, Arronches, Campo Maior, Elvas, Arraiolos, Estremoz, Borba, Vila Viçosa, Alandroal, Redondo, Évora, Portel, Reguengos de Monsaraz, Mourão, Moura, Barrancos; Mértola, Serpa, Beja, Vidigueira, Ferreira do Alentejo, Cuba, Alvito, Viana, Montemor-o-Novo, Vendas Novas, Alcácer do Sal (øst for A2, sognene (freguesias) Santa Susana, Santiago og Torrão) og Gavião (sognene Gavião, Atalaia, Margem og Comenda)
                                    
                                 
                                       —
                                    
                                    
                                       Landbrugsministeriets regionalkontor (Direcção Regional da Agricultura) i Ribatejo e Oeste: kommunerne Montijo (sognene Canha, S. Isidoro de Pegões og Pegões), Coruche, Salvaterra de Magos, Almeirim, Alpiarça, Chamusca (sognene Pinheiro Grande, Chamusca, Ulme, Vale de Cavalos, Chouto og Parreira), Constância (sognet Sta Margarida de Coutada) og Abrantes (sognene Tramagal, S. Miguel do Rio Torto, Rossio ao Sul do Tejo, Pego, Concovoadas, Alvega, S. Facundo, Vale das Mós og Bemposta).«
                                    
                                 
                     
         Artikel 2
   Beslutning 2004/697/EF ophæves.
   Artikel 3
   Denne beslutning anvendes fra den 16. november 2004.
   Artikel 4
   Denne beslutning er rettet til medlemsstaterne.
   
      Udfærdiget i Bruxelles, den 12. november 2004.
      
         
            På Kommissionens vegne
         
         David BYRNE
         
         
            Medlem af Kommissionen
         
      
   
   
      (1)  EFT L 327 af 22.12.2000, s. 74.
   
      (2)  EFT L 224 af 18.8.1990, s. 29. Senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).
   
      (3)  EUT L 311 af 27.11.2003, s. 41. Senest ændret ved beslutning 2004/550/EF (EUT L 244 af 16.7.2004, s. 51).
   
      (4)  EUT L 316 af 15.10.2004, s. 96.